Tupac Shakur
Tupac Amaru Shakur (16 Juni 1971 - 13 Septemba 1996) alikuwa mwigizaji, mwanaharakati wa haki za binadamu, na pia mwanamuziki maarufu wa muziki wa hip hop kutoka nchini Marekani. Anafahamika zaidi kwa jina lake la kisanii kama 2Pac. Ni mmoja kati ya wasanii wa hip hop waliouza rekodi nyingi za muziki dunia.
Pac's Life
Pac's Life ni jina la kutaja albamu ya tano kutolewa baada ya kifo cha hayati Tupac Shakur, ukumbusho wa maadhimisho ya miaka kumi ya kifo chake. Albamu ilitolewa mnamo tar. 21 Novemba 2006, huko nchini Marekani, kupitia Amaru Entertainment na Interscope Records. Japokuwa imeuza vizuri dunia nzima, lakini albamu imefeli kupata kushinda Dhahabu huko nchini Marekani.